CELEX: 62008CJ0545
Language: lt
Date: 2010-05-06 00:00:00
Title: 2010 m. gegužės 6 d. Teisingumo Teismo (trečioji kolegija) sprendimas.#Europos Komisija prieš Lenkijos Respubliką.#Valstybės įsipareigojimų neįvykdymas - Elektroniniai ryšiai - Direktyvos 2002/21EB ir 2002/22/EB - Plačiajuostės prieigos prie interneto paslaugų tiekėjas - Įpareigojimas pateikti patvirtinimui plačiajuostės prieigos prie interneto paslaugų tarifus ir nustatyti juos, remiantis šių paslaugų teikimo sąnaudomis - Preliminarios rinkos analizės neatlikimas.#Byla C-545/08.

2010 m. gegužės 6 d. Teisingumo Teismo (trečioji kolegija) sprendimas Komisija prieš Lenkiją
      (Byla C‑545/08)
      „Valstybės įsipareigojimų neįvykdymas – Elektroniniai ryšiai – Direktyvos 2002/21EB ir 2002/22/EB – Plačiajuostės prieigos prie interneto paslaugų tiekėjas – Įpareigojimas pateikti siekiant patvirtinti plačiajuostės prieigos prie interneto paslaugų tarifus ir nustatyti juos, remiantis
         šių paslaugų teikimo sąnaudomis – Rinkos analizės neatlikimas“
      
      1.                     Procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka (Teisingumo Teismo
            procedūros reglamento 38 straipsnio 1 dalies c punktas) (žr. 25–26 punktus)
      2.                     Ieškinys dėl įsipareigojimų neįvykdymo – Komisijos teisė pareikšti ieškinį – Įgyvendinimas, nepriklausantis nuo konkretaus
            suinteresuotumo pareikšti ieškinį buvimo (EB 226 straipsnis) (žr. 30 punktą)
      3.                     Teisės aktų derinimas – Telekomunikacijų sritis – Elektroninių ryšių tinklai ir paslaugos – Reguliavimo sistema – Direktyva 2002/21
            – Universaliosios paslaugos ir paslaugų gavėjų teisės – Direktyva 2002/22 – Pereinamojo laikotarpio tvarka (Europos Parlamento
            ir Tarybos direktyvos 2002/21 16 straipsnis ir 27 straipsnio pirma pastraipa bei Europos Parlamento ir Tarybos direktyvos 2002/22
            16 ir 17 straipsniai) (žr. 46–50, 57–72 punktus ir rezoliucinę dalį)
      Dalykas 
      
         
               Valstybės įsipareigojimų neįvykdymas – 2002 m. kovo 7 d. Europos Parlamento ir Tarybos direktyvos 2002/22/EB dėl universaliųjų
                  paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva)
                  (OL L 108, p. 51; 2004 m. specialusis leidimas lietuvių k., 13 sk., 29 t., p. 367) 16 bei 17 straipsnių ir 2002 m. kovo 7 d.
                  Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos
                  (Pagrindų direktyva) (OL L 108, p. 33; 2004 m. specialusis leidimas lietuvių k., 13 sk., 29 t., p. 349) 16 bei 27 straipsnių
                  pažeidimas – Operatoriui nustatytas įpareigojimas pateikti patvirtinti mažmeninius plačiajuostės prieigos prie interneto paslaugų
                  tarifus neatlikus rinkos analizės
               
            Rezoliucinė dalis 
      
         
                  1.
               
               
                  
               
               
                  	Reglamentuodama mažmeninius plačiajuostės prieigos prie interneto paslaugų tarifus neatlikus preliminarios rinkos analizės,
                     Lenkijos Respublika neįvykdė įsipareigojimų pagal kartu skaitomus 2002 m. kovo 7 d. Europos Parlamento ir Tarybos direktyvos 2002/22/EB
                     dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų
                     paslaugų direktyva) 16 ir 17 straipsnius bei 2002 m. kovo 7 d. Europos Parlamento ir Tarybos direktyvos 2002/21/EB dėl elektroninių
                     ryšių tinklų ir paslaugų bendrosios reguliavimo sistemos (Pagrindų direktyva) 16 ir 27 straipsnius. 
                  
               
            
         
                  2.
               
               
                  
               
               
                  	Priteisti iš Lenkijos Respublikos bylinėjimosi išlaidas.